Dodge Charger

Η σειρά **Dodge Charger** κατασκευάστηκε από την αμερικάνικη αυτοκινητοβιομηχανία Dodge, ξεκινώντας το 1966 με την παραγωγή της πρώτης γενιάς του και φτάνοντας έως τον Δεκέμβριο του 2023. Το Charger είναι ένα αυτοκίνητο που έχει δώσει βάρος περισσότερο στην σπορ εμφάνιση και στις επιδόσεις, ως ένας γνήσιος διαχρονικός εκπρόσωπος της κατηγορίας των mucsle cars, ένα ίματζ που έχουν χτίσει πολλές αυτοκινητοβιομηχανίες, όπως η Ford με την Mustang, η Chevrolet με την Camaro και η τέως Plymouth με τα Plymouth Barracuda και Plymouth Duster (παλαιότερα, εν μέρει, και η Toyota με την Celica).

Από το 1966 έως και το 1978 είχαν παρουσιαστεί και κατασκευαστεί 5 γενιές μέχρι τη λήξη της παραγωγής του. Τον Φεβρουάριο του 2005 όμως, εισήχθη μια εντελώς νέα γενιά και μπήκε στην παραγωγή τον Απρίλιο, ενώ τον Νοέμβριο του 2010 ξεκίνησε η παραγωγή της διαδόχου γενιάς της και διατηρήθηκε έως τον Δεκέμβριο του 2023. Η αναβίωση του 2005, σηματοδότησε την επιστροφή της Dodge στην κατηγορία των muscle cars και όλα τα νεότερα Charger φέρουν παραδοσιακή ρετρό αισθητική, εμπνευσμένη από τα κλασικά Charger του παρελθόντος, όπως συνέβη και με την αναβίωση του επίσης mucsle car Dodge Challenger, που κατασκευάστηκε από τον Απρίλιο του 2008 έως τον Δεκέμβριο του 2023.

Μέσα στο 2005, επίσης, εισήχθη και μια αστυνομική έκδοση του Charger, που γνώρισε εξ αρχής μεγάλη απήχηση στην αμερικανική Αστυνομία και μάλιστα το 2012 εκθρόνισε οριστικά το Ford Crown Victoria (το οποίο παρήχθη από τις 14 Ιανουαρίου 1991 έως τις 15 Σεπτεμβρίου 2011, σε δύο γενιές) ως το πρώτο σε απήχηση αστυνομικό σεντάν στις Ηνωμένες Πολιτείες.

## Πρώτη γενιά (1966 - 1967)

Το **Dodge Charger 1ης γενιάς** εμφανίστηκε αρχικά ως πρωτότυπο αυτοκίνητο (concept car) το 1964, επηρεασμένο από το Dodge Polara, όπου τοποθετήθηκε ο κινητήρας *426 Wedge* και ο Τζιμ Ροντεμπό είχε κατασκευάσει το όχημα υπό την μορφή replica (καμπριολέ) και τοποθέτησε έναν ισχυρό κινητήρα V8 (με κυλινδροκεφαλές τοποθετημένες με τέτοιο τρόπο που να σχηματίζουν το γράμμα *V*). Την σχεδίαση του μοντέλου είχε αναλάβει ο Καρλ Κάμερον. 

Το όνομα *Charger* χρησιμοποιήθηκε για πρώτη φορά σε μια έκδοση περιορισμένης κυκλοφορίας του Dodge Dart το 1965, από την οποία είχαν κατασκευαστεί μόλις 180 οχήματα.
[thumb|left|Ένα από τα πιο εντυπωσιακά στοιχεία του Dodge Charger πρώτης γενιάς, είναι ο φωτισμός στον πίνακα οργάνων (με ηλεκτροχρωμικό φωτισμό, μια απίστευτη [καινοτομία για τα τότε τεχνολογικά στάνταρ φωτισμού).]]

Ως ανεξάρτητο μοντέλο, το Charger ξεκίνησε να κυκλοφορεί στα μέσα του 1966, με την πρώτη ματιά να έλκεται από την γρίλια του οχήματος και τα φωτιστικά σώματα, που μάλιστα στην ουσία ήταν μέσα από αυτήν. Στα τέλη του 1966, η Dodge πρόσθεσε την αεροτομή στο πορτ-μπαγκάζ, όντας το πρώτο όχημα με αεροτομή στην ιστορία του αυτοκινήτου. Μαζί με αυτές τις ιδιαιτερότητες, που ακόμα εντυπωσιάζουν τους λάτρεις των νεοκλασικών οχημάτων, επιπλέον προσοχή δόθηκε και στο εσωτερικό της καμπίνας, με τον πίνακα οργάνων να έχει έναν χαρακτηριστικό ηλεκτροχρωμικό φωτισμό, μοναδικό για τα στάνταρ της τότε τεχνολογίας, καθώς και στο δέρμα που υπήρχε στην επένδυση στις πόρτες. Μέχρι τα τέλη του έτους, είχαν παραχθεί 37.344 μοντέλα, έχοντας κερδίσει την ανταπόκριση του κοινού.

Το 1967 υπέστη μια ελαφρά ανανέωση στην εξωτερική αισθητική, ενώ η οροφή είχε κατασκευαστεί από βινύλιο. Επίσης, ένα υποβραχιόνιο (στήριγμα χειρός) είχε προστεθεί ενδιάμεσα των μπροστινών καθισμάτων, τα οποία είχαν διατηρήσει την αρχική μορφή τους. Εκείνη την χρονιά υπήρχε επιλογή ανάμεσα σε 5 κινητήρες, με μέγιστη απόδοση στους 375 ίππους. Άσχετα με την επιτυχία του ως αγωνιστικό όχημα στο NASCAR, στην πολιτική του μορφή δεν είχε ικανοποιητικό αριθμό πωλήσεων (μόλις 15.788 αντίτυπα τη σεζόν αυτή), με τους κύριους ανταγωνιστές Ford Mustang και Chevrolet Camaro να κλέβουν την παράσταση.

### Επιπλέον εκδόσεις
#### Ανανεωμένη έκδοση

Αρχείο:1967 Dodge Charger fastback red front.jpg|Dodge Charger του 1967 (μπροστά)
Αρχείο:1967 Dodge Charger fastback red.jpg|Dodge Charger του 1967 (πίσω)


## Δεύτερη γενιά (1968 - 1970)

Η πορεία του **Charger 2ης γενιάς** ξεκίνησε το 1968 με πολύ μεγαλύτερα νούμερα παραγωγής και μάλιστα κατασκευαζόταν σε τρεις πολιτείες των ΗΠΑ (Μίσιγκαν, Μιζούρι και Καλιφόρνια). Για το νέο Charger είχε εξελιχθεί ένα σαφώς μεγαλύτερο αμάξωμα, η φιλοσοφία ωστόσο μπορεί να εξακολουθεί να είναι ίδια, όμως αλλαγές υπήρξαν στην εγκατάσταση της νέας γρίλιας με τους νέους κρυφούς και αναδιπλούμενους προβολείς, ενώ η επιλογή χρωμάτων ήταν μεγάλη, τόσο εξωτερικά, όσο και εσωτερικά. Μηχανολογικά, στα δύο χρόνια ενεργής παραγωγής του οχήματος, είχαν κατασκευαστεί και βελτιωθεί ένας αριθμός κινητήρων V8 και τύπου ΗΕΜΙ, με τον αποδοτικότερο να είναι ο 426 κυβικών ιντσών που απέδιδε την ιπποδύναμη των 425 ίππων, επιτυγχάνοντας επιτάχυνση 0-60 μίλια / 0-97 χιλιόμετρα την ώρα σε 13,5 δευτερόλεπτα και τελική ταχύτητα 162 χλμ./ώρα.
thumb|left|Dodge Charger του 1969 που χρησιμοποιήθηκε στα γυρίσματα της σειράς «The Dukes of Hazzard».

Οι πωλήσεις της δεύτερης γενιάς του μοντέλου ήταν πολύ μεγαλύτερες από τον προκάτοχό του, φτάνοντας μέσα σε ένα χρόνο τα 96.000 αντίτυπα. Μεγάλος ανταγωνιστής του Charger ήταν η Chevrolet Corvette C3 (η τρίτη γενιά της Chevrolet Corvette), η οποία στο πίσω τμήμα του αμαξώματος έφερνε πολλές ομοιότητες μαζί του. Σε παγκόσμια κλίμακα, το όνομα «Charger» ταυτίζεται με αυτό το μοντέλο και ως κύρια αιτία είναι η εμφάνιση ενός μοντέλου (για την ακρίβεια, μιας σειράς μοντέλων) του 1969 στην πασίγνωστη σειρά *The Dukes of Hazzard* (προβολή : 1979 - 1985, ελληνικός τίτλος *[[Ντιουκς]]*), όπου είχε αποκτήσει το όνομα *General Lee / Στρατηγός Λι*. Γενικότερα πάντως, ακόμα και σήμερα πολλοί οπαδοί των παλαιών αυτοκινήτων έχουν τοποθετήσει αυτό το μοντέλο σε πολύ υψηλό βάθρο για την κατηγορία του.

### Επιπλέον εκδόσεις

Αρχείο:Dodge Charger 500 (Orange Julep).jpg|Dodge Charger 500 του 1969
Αρχείο:1970 Dodge Charger 500 440.jpg|Dodge Charger 500 του 1970
Αρχείο:1969 Dodge Charger R slash T photo-6.jpg|Dodge Charger RoadTrack του 1969
Αρχείο:ChargerDaytona.jpg|Η αγωνιστική έκδοση του NASCAR, Charger Daytona


## Τρίτη γενιά (1971 - 1974)

Το **Charger 3ης γενιάς** ξεκίνησε το 1971, έχοντας βασιστεί για άλλη μια φορά στην ίδια πλατφόρμα «B-body», και κυκλοφόρησε ως ο επίσημος αντικαταστάτης του διάσημου μοντέλου δεύτερης γενιάς. Το νέο Charger έμελλε να είναι και το τελευταίο που είχε την γνωστή μορφή που έμεινε στην ιστορία των Muscle Cars πριν στραφεί προς την μορφή της μπερλίνας. Το Charger τρίτης γενιάς είχε υποστεί σημαντικές αλλαγές στο μπροστινό τμήμα του οχήματος, που ήταν εμφανώς επηρεασμένο από την τότε αισθητική των αντίπαλων Pontiac Firebird και Pontiac GTO, με τα φωτιστικά σήματα να κάνουν την εμφάνιση τους (έναντι των προηγούμενων αναδιπλούμενων μπροστινών φώτων) και την σχάρα να έχει διαχωριστεί στην μέση (εκτός της έκδοσης Super Bee και R/T).
thumb|left|Το σαλόνι ενός Dodge Charger Super Bee του 1971.

Οι εκδόσεις που κυκλοφόρησαν σε αυτή την γενιά ήταν οι: Basic, Hardtop, SE, 500, RoadTrack και η έκδοση της Super Bee, που κέντρισε το ενδιαφέρον των φίλων της σειράς. Η έκδοση του Super Bee ήταν ο αντικαταστάτης του μοντέλου Coronet Super Bee που είχε απόδοση 300 ίππων με ένα κιβώτιο τριών ταχυτήτων. Η πιο αναβαθμισμένη έκδοση ήταν αυτή του RoadTrack, που απέδιδε ισχύ 370 ίππους με τον κινητήρα Magnum V8. Το 1972 και το 1973, άλλη μια έκδοση ήταν η *Rallye*, που είχε τον κινητήρα 440 και απέδιδε στο μέγιστο 280 ίππους. Το 1974, ο κινητήρας αυτός υπέστη ελαφρά μείωση απόδοσης κατά 5 ίππους, με αποτέλεσμα να φτάνει σε ισχύ στους 275 hp.

Η απλή έκδοση είχε διαθέσιμο τον κινητήρα 318, που είχε απόδοση 230 ίππων, ενώ το 1972 εμφανίστηκε άλλη μια στους 150 ίππους. Ακολούθησαν και άλλες, αυτές των 145 και των 110.

Το Charger τρίτης γενιάς ήταν το τέταρτο μοντέλο με τις περισσότερες πωλήσεις στην ιστορία της παγκόσμιας αυτοκινητοβιομηχανίας του 20-ού αιώνα.

### Επιπλέον εκδόσεις

Αρχείο:1973 Charger SE gray front.jpg|Dodge Charger SE του 1973
Αρχείο:1973 Dodge Charger Rallye 440 (13459981014).jpg|Dodge Charger Rallye του 1973.
Αρχείο:1971 Dodge Charger Super Bee (24162765573).jpg|Dodge Charger Super Bee του 1971.
Αρχείο:Dodge Charger R-T 440 1971 (7646450650).jpg|Dodge Charger RoadTrack του 1971.


## Τέταρτη γενιά (1975 - 1978)

Το **Charger 4ης γενιάς** αποτέλεσε την σχετική εξέλιξη ενός από τα μοντέλα της Chrysler, το Cordoba, το οποίο ήταν σε παραγωγή τα ίδια χρόνια με αυτό του Charger. Το Charger άσχετα με την μεγάλη ομοιότητα του μοντέλου της Chrysler, για την σειρά της Charger είχε πολύ περισσότερες διαφορές από τα προηγούμενα μοντέλα και η παράδοση της μεγάλης γρίλιας αντικαταστάθηκε με μια πολύ μικρότερη, αν και με μεγαλύτερο ύψος. Επιπλέον, οι προβολείς διατηρήθηκαν με το αρχικό τους σχήμα και σε όλες τις εκδόσεις παρέμειναν εμφανείς.
thumb|left|Το πίσω μέρος ενός Dodge Charger SE του 1976.

Η τέταρτη γενιά ήταν η μεγαλύτερη όλων των εποχών σε διαστάσεις, καθώς έφτασε σε μήκος σχεδόν στα 5,5 μέτρα και μάλιστα με μεγάλη διαφορά μήκους από τα προηγούμενα μοντέλα. Από την άλλη όμως, δεν θεωρήθηκε από το κοινό ως άξιο για να φέρει το όνομα Charger, ένα όνομα που είχε διαχρονικά συνδεθεί με το ακραίο ντιζάιν και τις πολλές ιδιαιτερότητες που είχε προσφέρει στο κοινό. Οι αντιδράσεις ήταν αρνητικές, με κάποιους να αποκαλούν το μοντέλο «μη συγκρίσιμο» με τα αντίστοιχα πρώτης και δεύτερης γενιάς, άσχετα αν διατηρήθηκαν τα στάνταρ της ισχύος, της ταχύτητας και των μεγάλων διαστάσεων.

Οι εκδόσεις που κυκλοφόρησαν εξ αρχής ήταν η απλή (Base) και η SE (Special Edition). Αρχικά, οι διαθέσιμοι κινητήρες ήταν αυτοί των 318 κυβικών ιντσών / 5.2 λίτρων «LA» και των 360 κυβικών ιντσών / 5.9 λίτρων. Το 1976, εμφανίστηκαν οι εκδόσεις Charger Sport SE και Charger Daytona. Το 1977, τα Charger Base και Sport σταμάτησαν την παραγωγή τους, για να ανανεωθούν με την νεότερη πλατφόρμα της εταιρείας, την L-Body. Οι υποψήφιοι αγοραστές όμως είχαν μειωθεί δραματικά και ενώ ως τα τέλη του 1975 αγοράστηκαν 30.812 μοντέλα, το 1978 είχαν αγοραστεί μόλις 2.800 αντίτυπα. Έτσι, ως αντικαταστάτης του Charger επελέγη το Dodge Magnum.

## Πέμπτη γενιά (1983 - 1987)

Το Dodge Charger των ετών 1983 έως 1987 ήταν ένα μικρό σπορ κουπέ βασισμένο στο Dodge Omni (με κινητήρες Volkswagen και Peugeot, μεταξύ άλλων), αλλά δεν υπήρχε πλέον καμία σχέση με τα αρχικά μοντέλα. Με το έτος μοντέλου 1983, το Dodge 024 μετονομάστηκε σε Dodge Charger και το παράλληλο μοντέλο της Plymouth ονομαζόταν τώρα Turismo. Η βασική έκδοση περιελάμβανε έναν βενζινοκινητήρα 1,7 λίτρων από τη Volkswagen, αργότερα έναν κινητήρα 1,6 λίτρων από την Peugeot, επίσης έναν Charger 2.2 και, από την άνοιξη του 1983, το Shelby Charger με κινητήρα 2,2 λίτρων που έφτασε στα 80 kW (109 ίπποι). Όλοι οι κινητήρες είχαν τέσσερις κυλίνδρους. Ο Carroll Shelby είχε αρχίσει πρόσφατα να συνεργάζεται στενά με την Dodge κατά τη διάρκεια αυτής της περιόδου και το Dodge Shelby Charger ήταν μια βελτιωμένη απόδοση και πιο σπορ έκδοση του Charger. Σύμφωνα με το εργοστάσιο, το Shelby Charger χρειάστηκε 8,5 δευτερόλεπτα για να επιταχύνει από τα 0 στα 100 χιλιόμετρα ην ώρα. 

Το 1984, το Charger έλαβε ένα λίφτινγκ με νέο μπροστινό μέρος και διπλούς προβολείς (αλλά όχι το Shelby Charger, το οποίο είχε επίσης πιο απλή μάσκα) και νέο καπό. Το μήκος του οχήματος αυξήθηκε από 4387 χλστ. σε 4440 χλστ. Το προηγουμένως υπάρχον τρίτο πλαϊνό παράθυρο έδωσε τη θέση του σε μια ιδιαίτερα φαρδιά κολόνα C. Ο τετρακύλινδρος κινητήρας 2,2 λίτρων ήταν πλέον διαθέσιμος και σε έκδοση 82 kW (112 ίπποι) με επιπλέον κόστος. Το ίδιο μηχάνημα ήταν στάνταρ στο Shelby Charger, το οποίο, εξοπλισμένο με νέα εμπρός και πίσω αεροτομές, πέτυχε συντελεστή οπισθέλκουσας (cw) 0,37.

Από το έτος μοντέλου του 1985, το Shelby Charger τροφοδοτούσε τον 2,2 λίτρων σε μια turbo έκδοση 109 kW (148 hp). Τέσσερα διαφορετικά φινιρίσματα βαφής ήταν πλέον διαθέσιμα και όχι μόνο τα χρώματα ασημί και μπλε Santa Fe όπως πριν. Το 1987, ο βασικός κινητήρας των 1,6 λίτρων καταργήθηκε. Με το έτος μοντέλου 1987, η παραγωγή Charger τελείωσε. Από το 1981, είχαν παραχθεί συνολικά γύρω στα 204.000 αντίτυπα αυτού του μοντέλου, εκ των οποίων ακριβώς 15.803 ήταν Charger Shelby με ατμοσφαιρικό κινητήρα και 17.389 με υπερτροφοδοτούμενο κινητήρα.

## Έκτη γενιά (2005 -  2010)

Το 2005, το όνομα Charger αναβίωσε ξανά, αλλά αυτή τη φορά όχι σε ένα σπορ κουπέ, αλλά σε ένα μεγάλο σεντάν που προοριζόταν να αντικαταστήσει το Dodge Intrepid. Αυτό το αυτοκίνητο βασίστηκε στο σασί της Mercedes-Benz W220, ενώ είχε και κάποια μηχανικά μέρη από τη Mercedes-Benz W211. Ωστόσο, το αμάξωμα ήταν εντελώς νέο και το μοιραζόταν με το Chrysler 300, όπως και τα περισσότερα εξαρτήματα. Παρόλο που διατίθεται κυρίως ως 4-πορτο σεντάν, υπήρξε επίσης και ένα στέισον βάγκον με το όνομα Magnum για ορισμένες αγορές.

Παρακάτω είναι τα μοντέλα με τις εξόδους του κινητήρα, των οποίων ο κυβισμός δίνεται πλέον και σε λίτρα στις ΗΠΑ:
 
* SE: 2,7 L V6, 132 kW (180 hp)/257 Nm
* SXT: 3,5 L V6, 186 kW (253 PS)/339 Nm
* R/T: Κινητήρας 5,7 L Hemi V8, 254 kW (345 hp)/475 Nm
* Daytona R/T: 5,7 L Hemi-V8, 261 kW (355 hp)/529 Nm
* SRT8: 6,1 L Hemi-V8, 317 kW (431 PS)/569 Nm

## Έβδομη γενιά (2011 - 2023)

thumb|left|Το σαλόνι ενός Dodge Charger Daytona του 2013.

Τον Νοέμβριο του 2021, ο όμιλος Stellantis ανακοίνωσε επίσημα ότι η σεζόν του 2023 θα ήταν η τελευταία τόσο για το Dodge Charger όσο και για το Dodge Challenger, καθώς η εταιρεία θα επικεντρώσει την προσοχή της στην ανάπτυξη αμιγώς ηλεκτρικών αυτοκινήτων, λόγω των αυστηρότερων στάνταρ για τις εκπομπές καυσαερίων που είχε πλέον ορίσει η Environmental Protection Agency ξεκινώντας από τη σεζόν του 2023. Τελικώς, η παραγωγή του Dodge Charger έληξε οριστικά τον Δεκέμβριο του 2023 και του Dodge Challenger στις 22 Δεκεμβρίου 2023 και το εργοστάσιο στο Μπράμπτον του Οντάριο, Καναδάς, επανεξοπλίστηκε για την παραγωγή ενός αμιγώς ηλεκτροκίνητου διαδόχου Dodge Charger 8ης γενιάς, που μπήκε στη μαζική παραγωγή τον Μάρτιο του 2024 και αντικατέστησε τα δύο αυτά μοντέλα.

## Πωλήσεις

Οι χρονολογίες δίνονται σε ημερολογιακά έτη και όχι σε σεζόν (model years).

## Παραπομπές


## Περαιτέρω ανάγνωση
* .
* 
* 
* 
* 
* Langworth: Encyclopedia of American Cars 1930-1980, p. 269, 286.

## Εξωτερικοί σύνδεσμοι

* www.carfolio.com/ Dodge Charger, specifications of all models of Dodge Charger cars.
* 
* A history of the pre-2000s Dodge Charger
* A history of Dodge Chargers by Edmunds.com
* 

Κατηγορία:Σπορ αυτοκίνητα
Κατηγορία:Αμερικανικά αυτοκίνητα
Charger
Κατηγορία:Αυτοκίνητα ράλλυ